Den Vest-Sjællandske Avis, 1821-02-03
Nyeste Post-Efterretninger. Man har Efterretninger fra Laybach, som naae til den 17de Januar, men de indeholde intet af Vigtighed; de melde blot, at Conferencerne imellem Ministerne ere i fuld Gang og at de vigtigste holdes om Aftenen. Kongen af Preussen forventer man dog dertil den 8de eller 10de Februar. Erkehertuginde Clementine ankom til Laybach den 10de Januar og steeg af i sin Svigerfader Kongen af Neapels Pallast; den 12te Januar paa Kongens Fødselsdag var der stor Cour hos ham; han seer noget gammel ud; men er frisk og munter. - Af de tilstædeværende Monarker tildrager sig især den Russiske Keiser Jndvaanernes Opmærksomhed. Han gaaer efter sin Sædvane i borgerlig Dragt omkring i Staden og forespørger og alt hvad der synes ham interressant. Der er førget for at Værelser og Levnetsmidler ikke blive fordyrede. Det Rygte Udbredes, at Duca di Gallo, som var paa Reisen til Laybach, er bleven tilbageviist til Udine. – Det hedder fra Wien, at den Engelske Ambassadeur Lord Stewart har overleveret Fyrsten af Mettetnich og den Russiske Statssecretair Greven Capodistria førend deres Afreise til Laybach en Note af et vigtigt Jndhold i sit Hofs Navn. Tillige har det Østerrigske Hof ladet Lord Stewart bevidne sin fuldkomne Tilfredshed med hans hidindtil udviiste Tienester, hvorved de latterlige Rygter, som hidindtil have været udbredte om denne Ambassadeurs Forhold blive tilstrækkelig giendrevne. Man troer endnu, at denne Ambassadeur vil længere hen begive sig til Laybach. – Det skal være vist, at den Spanske Regiering skal have ladet overlevere en Note til de allierede Monarker, hvori den antager sig Neapolitanernes Sag. - Meningerne om der bliver Krig eller ikke ere endnu deelte, dog troer man ikke at Sagen vil lade sig bielægge uden en militairisk Occupation af Neapel. – Det er meget ubehageligt for den Østerrigske Regiering, at Rygterne endnu bestandig vedblive om, at der hersker store Sygdomme i dens Armee. - Selv den Franske Moniteur siger: at Blodgang har indfundet sig iblandt Tropperne formedelst en overdreven Nydelse af tørre Viendruer og andre Frugter, hvoraf nogle allerede skulle være døde. - Men Østerrigske Efterretninger ville giendrive dette Rygte; dog skrives der fra Mailand selv, at der hersker megen Sygdom og Dødelighed i Landet, som er en Følge af den ualmindelige milde Vinter og den vedvarende Regn og Taage. - Uroelighederne i Turin synes ikke at være saa ubetydelige; Studenterne skulle have ladet sig see paa Theatret med den Neapolitanske Kokarde, og raabt: Leve Nationen, Mange Personer skulle være blevne arrestere rede. Det er mærkværdigt, at den sidste Post fra Turin er udebleven. Den Franske Ambassadeur Greven af Blacas overleverede Kongen af Neapel i Florents, en Skrivelse fra Kongen af Frankerig, hvilken Hans Majestæt har ladet tilsende Parlamentet. J dette siger Kongen af Frankerig: at han vilde selv have ledsaget Hs. Majestæt til Laybach, naar hans Helbred havde tilladt ham det, men at han kunde selv see hvor umueligt det vilde være for ham at foretage sig denne Reise, da han endog har været nødsaget til at betiene sig af en fremmed Haand for at skrive dette Brev. Han ønsker forresten Kongen af Neapel til Lykke med denne Reise, hvorved han vil kunne afvende Ulykke fra sine Undersaatter og tilveiebringe den nødvendige Overeenstemmelse imellem Magten og Frieheden. - Der meldes fra Neapel, at begge Hovedfæstningerne, som tiene til at dække Jndgangen til Riget, nemlig Gaeta og Tronto ere satte i en fortreffelig Forsvars-Tilstand. Den første Afdeling af Armeen under General Ambrosio staaer paa Landeveien til Jtri, den anden under General Arcovito paa Veien til St. Germans, og den tredie under General Peve besætter Bierg-Strækningen i de Abruzzos. Enhver af disse Afdelinger har 3 Provinsial Legioner hos sig. - Der staae allerede 30000 Mand Linie Tropper paa Grændserne og i alle Menighederne paa Grændserne ere organiserede Guerillas=Kompagnier, hvoriblandt de dueligste Skytter ere anbragte. De commanderes fordet meste af udenlandske Officerer; hvoriblandt mange ere Spanske. - Det er forlangt i det Neapolitanske Parlament, at Rytterne af Kavallerie Regimentet Borbone, som den 2den Juli 1820, erklærede sig først for Frieheden, skulle udgiøre en særskildt Eskadron, som altid skal erklæres for det 1ste Korps af Armeen og anvises en ærefuld Post saavel i Krigs, som i Freds-Tider. Justits Ministeren Hr. Troyst har meddeelt Parlamentet en Beretning om en Sammenrottelse imod Constitutionen i Salerno. En Oberste Anzalona stod i Spidsen derfor. - Tilstanden i Sicilien skal være jammerlig. Der hersker Kornmangel. Hele Strækninger af Landet ligge udyrkede og Landmændene mangle Penge til at indkiøbe Korn for, da de ere blevne udplyndrede af Palermitanerne og tillige udsuede af Skatter. - Besuv er meget uroelig, flere Aabninger vise sig paa den Side af Bierget som vender mod Havet, og man troer, at denne Side af Bierget vil reent styrte ind.